北风卷地白草折,胡天八月即飞雪。——岑参《白雪歌送武判官归京》

描写雪的经典名篇

逢雪宿芙蓉山主人(刘长卿)
日暮苍山远,天寒白屋贫。
柴门闻犬吠,风雪夜归人。
江雪(柳宗元)
千山鸟飞绝,万径人踪灭。
孤舟蓑笠翁,独钓寒江雪。
塞下曲(卢纶)
月黑雁飞高,单于夜遁逃。
欲将轻骑逐,大雪满弓刀。
雪梅(卢梅坡)
梅雪争春未肯降,骚人阁笔费评章。
梅须逊雪三分白,雪却输梅一段香。
惊雪(陆畅)
怪得北风急,前庭如月辉。
天人宁许巧,剪水作花飞。
点绛唇(纳兰性德)
五夜光寒,照来积雪平于栈。西风何限,自起披衣看。
时此茫茫,不觉成长叹。何时旦,晓星欲散,飞起平沙雁。
梦江南(纳兰性德)
昏鸦尽,小立恨因谁?
急雪乍翻香阁絮,轻风吹到胆瓶梅,心字已成灰。